OpenLLM-France/wikimedia huggingface dataset:
# Ricky Gervais

Ricky Gervais (Reading, 25 de juny de 1961) és un músic, director de cinema, escriptor, guionista, monologuista i actor de cinema i televisió anglès.

## Biografia

A començaments de la dècada del 1980 va ser el vocalista del duo pop Seona Dancing, molt reeixit a les Filipines malgrat només van treure dos singles al mercat.
Més endavant es va fer conegut per ser el creador de sèries com The Office, Derek o Extras, i també ha presentat programes de televisió, com Live's Too Short, a la cadena estatunidenca HBO. Gervais ha estat el presentador dels Premis Globus d'Or en cinc ocasions: els anys 2010, 2011, 2012, 2016 i novament el 2020; aquestes presentacions van crear molta polèmica, ja que, fent servir les seves vides privades, es burlava i ridiculitzava alguns actors.

### Cinema

* Dog Eat Dog (2001)
* Valiant (2005) (Voz)
* For Your Consideration (2006)
* Night at the Museum (2006)
* Stardust (2007)
* Ghost Town (2008)
* Night at the Museum: Battle of the Smithsonian (2009)
* The Invention of Lying (2009)
* Cemetery Junction (2010)
* Spy Kids 4: All the Time in the World (2011)
* The Wind in the Willows (2012)
* Muppets Most Wanted (2014)
* Night at the Museum: Secret of the Tomb (2014)
* El Principito (2015)
* Special Correspondents (2016)
* After Life (2019-present)

### Espectacles

* Humanity (2018)
* SuperNature (2019-2020)

## Premis
### Golden Globes

| Any | Categoria | Sèrie |
| 2004 | Millor actor | The Office |
| 2004 | Millor sèrie de televisió | The Office |
| 2008 | Millor sèrie de televisió | Extras |

### Emmy

| Any | Categoria | Sèrie |
| 2006 | Sèrie de comèdia pendent | The Office |
| 2007 | Sèrie de comèdia pendent | Extras |

## Referències

* ↑ «Empire» (en anglès). EmpireOnline.com, 14-08-2015. [Consulta: 2 novembre 2019].
* ↑ «Ricky Gervais» (en anglès). TVGuide.com. Arxivat de l'original el 7 setembre 2015. [Consulta: 26 octubre 2015].
* ↑ «La increíble historia de cuando Ricky Gervais fue estrella del pop en Filipinas» (en castellà). Fotogramas, 01-02-2017 [Consulta: 26 febrer 2020].
# Rixon le-Tsiyyon

Rixon le-Tsiyyon o Rishon leTsiyyon (en hebreu: רִאשׁוֹן לְצִיּוֹן) és la quarta ciutat d'Israel. Va ser fundada el 1882.

## Història

La ciutat la fundaren, el 31 de juliol del 1882, 10 membres del grup sionista Hovevé Tsiyyon (els amants de Sió) oriünds de Khàrkiv, a l'actual Ucraïna. Compraren 3,4 km² de terres al sud-est de l'actual Tel-Aviv, a prop del poble àrab d'Eyun Kara. Es tracta, amb Pétah Tiqvà, de la primera implantació sionista a Palestina. Els seus fundadors formaven part de la primera aliyyà. Els nouvinguts es trobaren amb nombroses dificultats: terres arenoses, escassetat d'aigua i falta d'experiència en l'agricultura. Així que visqueren en la pobresa. La implantació començà a desenvolupar-se després d'haver cavat el Gran Pou i amb l'arribada d'una nova onada d'immigrants, els Biluïm, membres d'un altre grup sionista, el Bilu. Però és sobretot gràcies al baró Edmond de Rothschild que es va desenvolupar, mitjançant l'agricultura: cultiu de la llimona i, a partir del 1886, viticultura. En la vessant cultural, Rixon le-Tsiyyon també fou pionera, puix que s'hi fundà la primera escola hebraica el 1886, i la primera llar d'infants hebraica el 1899. El 1890, la comunitat tenia 359 habitants. El 1900, la població era de 526 habitants.
El nom de la ciutat, Rixon le-Tsiyyon, que es pot traduir "El primer cap a Sió", prové d'un versicle de la Bíblia:
| « | ראשון לציון הנה הינם, ולירושלים מבשר אתן - Primer que ningú, jo dic a Sió: "Ja són aquí." Jo envio a Jerusalem el qui porta bones noves. | » |
| — (Isaïes, 41,27. Traducció: Bíblia interconfessional) |||

## Ciutats agermanades

* Brașov (Romania)
* Heerenveen (Països Baixos)
* Lublin (Polònia)
* Münster (Alemanya)
* Nimes (França)
* Teramo (Itàlia)
* Tianjin (República Popular de la Xina)
* Comtat de Prince George, Maryland (Estats Units)
* Comtat d'Essex, Nova Jersey (Estats Units)

## Referències

* ↑ «Criteris de transcripció simplificada de l'Acadèmia de la Llengua Hebrea». Arxivat de l'original el 2012-03-08. [Consulta: 2 octubre 2010].
# Riu Sellent

El riu Sellent és un afluent del riu Xúquer pel seu marge dret. Discorre enterament per la província de València, amb forts pendents i un cabal molt irregular. Té una longitud de 14 km i la superfície de la seua conca ocupa 274 m². Travessa les localitats valencianes de Bolbait, Xella, Anna, Estubeny, Sellent, Càrcer i Cotes.
El riu té el seu origen en el període quaternari, i en aquella època va ser un planter de mariscs, dels quals queden fòssils abundants. D'ací ve el nom de rambla marisca, al passar pel poble de Bolbait. Des de temps immemorials l'aigua del riu s'aprofita per al reg. Abastix la Comunitat de Regants de la Vall de Càrcer i Sellent, regant unes 1.800 hectàrees repartides entre els termes de Sellent, Cotes, Càrcer, Alcàntera i Beneixida.

## Recorregut

Té el seu origen en la part sud de la comarca de la Canal de Navarrés, amb la conjunció de nombrosos barrancs que baixen de la serra d'Énguera, així com la rambla Marisca de Bolbait i les aigües dels barrancs el Matet i Abrullador, a Xella. Estos dos últims es precipiten en una gran cascada, de 25 metres d'alçària, denominada popularment "el Salto".
Prosseguix el riu i li afluïxen les aigües de la rambla d'Anna, així com les fonts del "Marzo, Alagea i Negra", i les aigües del llac o albufera d'Anna i també de diferents fonts i gorgs. Igualment ve a afegir-se-li la rambla d'Énguera. Podríem dir que és ací quan definitivament es forma el riu i rep el nom senyorial de riu Sellent.
El riu continua el seu curs entrant en terrenys del Keuper, on les seues aigües se salinitzen i es convertixen en salobres. En èpoques passades, les aigües del riu van moure diversos molins, batans i fàbriques. Prosseguix per un barranc profund i fondo formant un penya-segat de més de 50 metres d'alçària, dirigint-se cap al SE fins a arribar a les proximitats del poble d'Estubeny, on arreplega les aigües dels barrancs de la Maravella, Abrasit i Salat, formant un angle de 30 graus i girant cap al nord-oest.
Entre baladres i canyars arriba, després d'una pronunciada revolta, al poble del mateix nom, Sellent, edificat al marge esquerre i creuant el terme municipal de sud a nord. Travessa el terme de Càrcer i en ell creua per un aqüeducte la séquia Escalona, que es dirigix a Castelló. Desemboca en el riu Xúquer, en el paratge de la Goleta, situada en el terme de Cotes i prop de la localitat d'Antella.

## Referències

* ↑ «Riu Sellent». Gran Enciclopèdia Catalana. Barcelona: Grup Enciclopèdia Catalana.
# Robert Vivian Pound

Robert Vivian Pound (16 maig 1919, Ridgeway, Ontario, Canadà - 12 abril 2010, Belmont, Massachusetts, EUA) fou un destacat físic estatunidenc, nascut canadenc, conegut per haver participat en el descobriment de la ressonància magnètica nuclear i, juntament amb Glen Anderson Rebka, realitzar l'experiment de Pound-Rebka que comprovà la predicció de la teoria de la relativitat general del desplaçament cap al roig de la llum quan surt d'un camp gravitatori.

## Vida

Pound era fill d'un matemàtic. Es graduà en física a la Universitat de Buffalo el 1941. Després anà a Boston per treballar durant la II Guerra mundial en el disseny de dispositius de radar i sonar. Durant la guerra fou contractat pel Massachusetts Institute of Technology, MIT, on al Laboratori de Radiació, seguí treballant per desenvolupar sistemes de radar de les forces aliades, que ell va ajudar a establir les bases per als avenços de la postguerra a les tècniques d'imatge nuclear. El 1945 aconseguí una beca a la Universitat Harvard on hi romangué la resta de la seva carrera.

## Obra

La seva contribució a la física més coneguda es produí el 1959, quan, amb el seu estudiant Glen A. Rebka, demostrà, utilitzant un experiment basat en l'efecte Mössbauer, que un camp gravitatori podia canviar la freqüència de la radiació electromagnètica. L'efecte, que no s'havia mesurat després de dècades d'observacions astronòmiques, havia estat predit per la teoria d'Albert Einstein de la relativitat general, que explica com la gravetat pot deformar l'espai i el temps.
Pound també fou membre de l'equip de Harvard que descobrir la ressonància magnètica nuclear, RMN, pel qual els nuclis atòmics poden ser induïdes a absorbir i emetre energia en freqüències específiques, donant lloc a una nova era de les imatges mèdiques en tres dimensions. Tot i que la ressonància nuclear s'havia observat entre els àtoms dispersos en un buit el 1938, fou el grup de Harvard, que també incloïa H.C. Torrey, i sota la direcció d'Edward Mills Purcell, que fou guardonat amb el Premi Nobel de Física el 1952 per aquest descobriment, qui primer l'observà en els sòlids ordinaris i líquids. Realitzaren la investigació fonamental en la ressonància magnètica nuclear, que aplanà el camí per al desenvolupament dels dispositius que permeteren la formació d'imatges per ressonància magnètica (MRI), que ha permès ser àmpliament utilitzada per proporcionar imatges detallades dels òrgans i altres estructures internes del cos sense necessitat de raigs X o una altra radiació perjudicial per a l'organisme. Pound fou nomenat membre de l'Acadèmia Nacional de Ciències el 1961 i rebé la Medalla Nacional de Ciències en 1990.

## Referències

* 1 2 3 4 Hoffman, J «Robert Pound, Physicist Whose Work Advanced Medicine, Is Dead at 90». The New York Times, 19-04-2010, pàg. B10.
* 1 2 «Robert Vivian Pound». Encyclopædia Britannica Online. [Consulta: 14 desembre 2015].
# Robert Langlands

Robert Langlands (New Westminster, 6 d'octubre de 1936) és un matemàtic canadenc considerat un dels matemàtics més influents del segle XX pels seus treballs en formes automòrfiques, teoria de la representació i teoria de nombres. El 2018 va guanyar el premi Abel per la creació i desenvolupament del seu programa que connecta la teoria de les representacions amb la teoria de nombres.

## Biografia

Es va llicenciar a la Universitat de la Columbia Britànica el 1957 i va continuar els seus estudis de Màster el 1958. Més tard va seguir estudis de doctorat a la Universitat Yale, on va rebre el títol de Doctor el 1960. Va romandre com a professor a la universitat de Princeton fins a l'any 1967, quan es va traslladar de nou a la Universitat Yale. El 1972 va ser nomenat professor Herman Weyl a l'Institut d'Estudis Avançats de Princeton, on va ser professor emèrit a partir del gener de 2007.
La seva tesi doctoral se centrava en la teoria analítica de semi-grups de Lie, però aviat es va enfocar en la teoria de la representació, adaptació dels mètodes de Harish-Chandra a la teoria de les formes automòrfiques. Una de les primeres fites que va aconseguir en aquest camp va ser una fórmula per la dimensió de determinats espais de formes automòrfiques, en la que determinats tipus de Harish-Chandra de les sèries semblaven discretes.

## Premis i reconeixements

* 1996 — Premi Wolf compartit amb Andrew Wiles
* 2000 — Gran Medalla de l'Acadèmia Francesa de Ciències
* 2005 — Premi Steele de la AMS
* 2006 — Premi Nemmers en Matemàtiques
* 2007 — Premi Shaw de Ciències Matemàtiques amb Richard Taylor pel seu treball amb autoformes
* 2018 — Premi Abel

## Referències

* ↑ http://www.nasonline.org, National Academy of Sciences -. «Robert Langlands». [Consulta: 20 març 2018].
* 1 2 «The Canadian who reinvented mathematics | Toronto Star». [Consulta: 20 març 2018].
* 1 2 «News: Robert P. Langlands receives the Abel Prize» (en anglès). Arxivat de l'original el 2018-03-23. [Consulta: 20 març 2018].
* ↑ «Love and Math - by Edward Frenkel» (en anglès). Edward Frenkel.
* ↑ «publications.ias.edu» (en anglès). [Consulta: 20 març 2018].
* ↑ «Mathematics People» (en anglés). AMS, 01-02-1996. [Consulta: 20 març 2018].
# Sabatai Seví

Sabatai Seví (hebreu: שַׁבְּתַי צְבִי) (Esmirna, 1 d'agost de 1626 - Ulcinj, 17 de setembre de 1676) fou un rabí jueu que afirmà ser el Messies. Un cabalista d'origen romaniota, Zevi, que va estar actiu a tot l'Imperi Otomà, va afirmar que era l'esperat Messies jueu. Va ser el fundador del moviment sabateà, els seguidors del qual van ser coneguts posteriorment com a "conversos" de Dönmeh o criptojueus.
El febrer de 1666, en arribar a Constantinoble, Sabbatai va ser empresonat per ordre del gran visir Köprülüzade Fazıl Ahmed Pasha; el setembre d'aquell mateix any, després de ser traslladat de diferents presons de la capital a Adrianòpolis (seu de la cort imperial) per a un judici sobre acusacions de foment de sedició, Sabbatai va ser donat pel Gran Visir, en nom del sultà de l'Imperi Otomà., Mehmed IV, l'opció d'enfrontar-se a la mort per algun tipus de calvari o de convertir-se a l'islam. Sabbatai sembla haver escollit aquest últim posant-se a partir d'aleshores un turbant. Aleshores també va ser recompensat pels caps de l'estat otomà amb una generosa pensió pel seu compliment dels seus plans polítics i religiosos.
Alguns dels seus seguidors també es van convertir a l'Islam, unes 300 famílies que eren conegudes com Dönmeh, "conversos". Posteriorment, va ser desterrat dues vegades pels otomans, primer a Constantinoble i, quan va ser descobert cantant salms amb els jueus, a una petita ciutat coneguda avui com Ulcinj a l'actual Montenegro. Més tard va morir aïllat.
Fou expulsat d'Esmirna cap a 1651, i vagà molts anys per Grècia, Tràcia, Palestina i Egipte. El 1665 cercant una cura per la seva ànima turmentada es presentà al carismàtic Nathan de Gaza que el convencé que en realitat era el Messies. A partir d'aleshores es manifestà com tal i aviat guanyà un fervent suport a Palestina i entre els jueus de la diàspora. Empresonat per les autoritats otomans el 1666, es convertí a l'islam par escapar de l'execució. Morí exiliat a Ulcinj (en l'actualitat Montenegro). Els esdeveniments de la seva vida foren interpretats segons els criteris de la Càbala per Nathan i altres. El seu moviment persistí fins al segle xix.
Part de la seva vida va ser novel·lada pel premi Nobel Isaac Bashevis Singer a la novel·la Satan a Goray.

## Referències

* ↑ Goldish, M. Jewish Questions: Responsa on Sephardic Life in the Early Modern Period, esp. p. Introduction XXXI, 2008 (The author describes him as a Romaniote Jew)
* ↑ Rifa N. Bali (2008), pp. 91-92
* ↑ Scholem, op cit., pp. 678–681; Scholem, Gershom. "Shabbetai Zevi." Encyclopaedia Judaica, pp. 348–350
* ↑ «The Other Secret Jews, review of Marc David Baer, The Dönme: Jewish Converts, Muslim Revolutionaries, and Secular Turks», 15-02-2010. [Consulta: 20 febrer 2010].
* ↑ Elsie, Robert. Historical Dictionary of Albania. Rowman & Littlefield, 2010, p. 411. ISBN 978-0-8108-6188-6.
* ↑ Aquest article conté fragments pertanyents a la Jewish Encyclopedia de 1901-1906 (article « SHABBETHAI ẒEBI B. MORDECAI » per Kaufmann Kohler & Henry Malter), una obra que es troba ja en el domini públic.
# Roca Blanca

«Roca Blanca o Rocablanca» té aquests significats:
* Rocablanca (Abella de la Conca), cinglera d'Abella de la Conca (Pallars Jussà)
* Rocablanca (Alt Àneu), serra situada d'Alt Àneu (Pallars Sobirà)
* Roca Blanca (El Priorat de la Bisbal), muntanya entre els municipis de la Bisbal del Penedès i el Montmell (Baix Penedès)
* Roca Blanca (Espot), cim del municipi d'Espot (Pallars Sobirà)
* Roca Blanca (la Quar), muntanya de la Quar (Berguedà)
* Roca Blanca (la Vall de Boí), cim del municipi de la Vall de Boí (Alta Ribagorça)
* Roca Blanca (Lluçà), muntanya de Lluçà (Osona)
* Roca Blanca (Mas de Barberans), cim del municipi del Mas de Barberans (Montsià)
* Roca Blanca (Roquetes), cim del municipi de Roquetes (Baix Ebre)
* Rocablanca (paratge), paratge prop del poble de la Rua (Abella de la Conca, Pallars Jussà)
* Cinglera de Rocablanca, cinglera del terme municipal de Talamanca (Bages)
# Monarca de capell blanc

El monarca de capell blanc (Monarcha richardsii) és un ocell de la família dels monàrquids (Monarchidae).

## Hàbitat i distribució

Habita els boscos de les illes Salomó centrals.

## Referències

* ↑ «Monarca de capell blanc». Cercaterm. TERMCAT, Centre de Terminologia. Rev. 10/05/2023(català)
# Jordi IX de Kartli

Jordi IX segon fill de Constantí II de Geòrgia va ser associat al tron el 1488 pel seu pare. Va succeir al seu germà David X de Kartli el 1522 quan es va fer monjo. Va abdicar el 1534 i va prendre els hàbits sota el nom de Gerasimi el 1535. El va succeir el seu nebot Luarsab I de Kartli, fill de David X. Va morir passat el 1540.

## Referències

Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Austen (cràter)

Austen és un cràter d'impacte en el planeta Venus de 45,1 km de diàmetre. Porta el nom de Jane Austen (1775-1817), novelista britànica, i el seu nom va ser aprovat per la Unió Astronòmica Internacional el 1994.

## Referències

* ↑ «Austen». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Kiyoko Arai

Kiyoko Arai (あらい きよこ, Arai Kiyoko), nom real Kiyoko Haku (朴 清子, Haku Kiyoko), és una mangaka nascuda l'1 de juny a Tòquio (Japó). Feu el seu debut en el manga al número de gener de 1984 de la revista Ciao amb la seua història Chotto dake Biyaku. Des de llavors, Arai ha contribuït amb moltes històries a Ciao com també en la seua revista agermanada ChuChu.

## Treballs

* Alice ni Omakase!
* Angel Lip
* Natural Angel (sequel of Angel Lip)
* Ask Dr. Rin! (Dr. Lin ni Kiitemite!) (manga de temàtica feng shui)
* Beauty Pop
* Curry Club ni Ai ni Kite
* Genki de Fight!!
* Kamisama O•Ne•Ga•I
* Kokuhaku Hiyori
* Magical Idol Pastel Yumi
* Magical Star Magical Emi
* Yomogi Mochi Yake Ta? actualment serialitzant-se en ChuChu.

## Premis

En 1999, Arai guanyà el 44é Shogakukan Manga Award per manga shojo amb el seu manga Angel Lip.

## Referències

* ↑ «Beauty Pop's Arai Starts Yomogi Mochi Yake Ta? Manga - Anime News Network». Anime News Network. [Consulta: 1r febrer 2009].
* ↑ «小学館漫画賞：歴代受賞者» (en japanese). Shogakukan. Arxivat de l'original el 2015-08-05. [Consulta: 19 agost 2007].

## Enllaços externs

* Kiyoko Arai a l'Enciclopèdia d'Anime News Network (anglès)
# Les Valls de Mascarella

Les Valls de Mascarella és una casa de Perafita (Lluçanès) inclosa a l'Inventari del Patrimoni Arquitectònic de Catalunya.

## Descripció

Construcció de planta rectangular, amb els murs de pedra reforçats amb ciment. Aquesta era una petita masoveria de la casa de Marcerella, avui abandonada i mig enrunada, que actualment ha estat reformada amb les llindes, els muntants i els ampits de les obertures. Té la planta i un pis perfectament diferenciat en l'estructuració de la façana principal on sols hi ha la porta d'entrada i dues finestres al pis.

## Referències

* ↑ «Les Valls de Mascarella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Sadovi

«Sadovi» té aquests significats:
* Ievgueni Sadovi, nadador rus.
* Sadovi (Guiaguínskaia, Adiguèsia), localitat d'Adiguèsia, Rússia
* Sadovi (Krasnooktiabrski, Adiguèsia), localitat d'Adiguèsia, Rússia
* Sadovi (Timiriàzeva, Adiguèsia), localitat d'Adiguèsia, Rússia
* Sadovi (Abinsk, Krasnodar), localitat del Krai de Krasnodar, Rússia
* Sadovi (Bélaia Glina, Krasnodar), localitat del Krai de Krasnodar, Rússia
* Sadovi (Belorétxensk, Krasnodar), localitat del Krai de Krasnodar, Rússia
* Sadovi (Mostovskoi, Krasnodar), localitat del Krai de Krasnodar, Rússia
* Sadovi (Pàvlovski, Krasnodar), localitat del Krai de Krasnodar, Rússia
* Sadovi (Kíevskoie, Krasnodar), localitat del Krai de Krasnodar, Rússia
* Sadovi (Kusxióvskaia, Krasnodar), localitat del Krai de Krasnodar, Rússia
* Sadovi (Nezamaievski), localitat del krai de Krasnodar, Rússia
* Sadovi (Otràdnaia, Krasnodar), localitat del Krai de Krasnodar, Rússia
* Sadovi (Sovkhozni, Krasnodar), localitat del Krai de Krasnodar, Rússia
* Sadovi (Parkovi, Krasnodar), localitat del Krai de Krasnodar, Rússia
* Sadovi (Tantsura-Kramarenko, Krasnodar), localitat del Krai de Krasnodar, Rússia
* Sadovi (Aleksàndrovka), localitat del Krai de Krasnodar, Rússia
* Sadovi (Nezamaievski), localitat del Krai de Krasnodar, Rússia
* Sadovi (Pàvlovski), localitat del Krai de Krasnodar, Rússia
* Sadovi (Tiumén), localitat de l'óblast de Tiumén, Rússia
* Sadovi (Rostov), localitat de l'óblast de Rostov, a Rússia
* Sadovi (Kursk), localitat de l'óblast de Kursk, a Rússia
* Sadovi (Novossibirsk), localitat de l'óblast de Novossibirsk, a Rússia
* Sadovi (Lípetsk), localitat de l'óblast de Lípetsk, a Rússia
# Monarca de clatell blanc

El monarca de clatell blanc (Carterornis pileatus) és un ocell de la família dels monàrquids (Monarchidae).

## Hàbitat i distribució

Habita boscos i manglars a les illes de Buru i Halmahera, a les Moluques.

## Referències

* ↑ «Monarca de clatell blanc». Cercaterm. TERMCAT, Centre de Terminologia. Rev. 10/05/2023(català)
# Juan Berrocal González

Juan Berrocal González (Jerez de la Frontera, 5 de febrer de 1999) és un futbolista professional andalús que juga com a defensa central al Getafe CF.

## Carrera de club

Nascut a Jerez de la Frontera, Cadis, Andalusia, Berrocal es va formar com a juvenil al Sevilla FC. Va debutar amb el filial el 3 de setembre de 2017, començant en una derrota a casa per 1-2 contra la Cultural i Deportiva Leonesa a Segona Divisió.
El 3 de juliol de 2018, Berrocal va renovar el seu contracte fins al 2022. Va debutar amb el primer equip i a Europa el 9 d'agost, començant i jugant el partit complet en una victòria a casa per 1-0 contra l'FK Žalgiris, a la tercera ronda de classificació de la UEFA Europa League 2018-19.
El 25 d'agost de 2020, Berrocal es va incorporar al CD Mirandés a la segona divisió, cedit per a la temporada. El 22 de juliol següent, es va traslladar al Sporting de Gijón també amb un contracte temporal.
L'11 de juliol de 2022, el Sevilla va anunciar el traspàs del Berrocal a la SD Eibar a la segona divisió. El 19 d'agost de 2024, va signar un contracte de tres anys amb el Getafe CF de la Lliga.

## Referències

* ↑ «La Cultural remonta al filial del Sevilla en los últimos 7 minutos» (en castellà). Diari AS, 03-09-2017. Arxivat de l'original el 16 de febrer 2019. [Consulta: 9 setembre 2017].
* ↑ «Juan Berrocal renueva por las cuatro próximas temporadas» (en castellà). Sevilla FC, 03-07-2018. [Consulta: 25 agost 2020].
* ↑ «Sevilla 1–0 Žalgiris». UEFA.com, 09-08-2020. [Consulta: 25 agost 2020].
* ↑ «Juan Berrocal se marcha cedido al CD Mirandés» (en castellà). Sevilla FC, 25-08-2020. [Consulta: 25 agost 2020].
* ↑ «Berrocal, cedido con opción de compra al Sporting de Gijón» (en castellà). Sevilla FC, 22-07-2021. [Consulta: 2 agost 2021].
* ↑ «Acuerdo con la SD Eibar para el traspaso de Juan Berrocal» (en castellà). SevillaFC.es, 11-07-2022. [Consulta: 11 juliol 2022].
* ↑ «Juan Berrocal, nuevo futbolista azulón» (en castellà). Getafe CF, 19-08-2024. [Consulta: 19 agost 2024].

## Enllaços externs

* Juan Berrocal a BDFutbol
* Juan Berrocal, Fitxa a Soccerway